### 16.    Beslutning om Projekt Julelys i Gørlev lokalområde i 'Få det Fikset'

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-37105

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det Fikset’
initiativer. Rammerne for initiativerne blev formidlet i 2019 til de 22 byer
over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det tredje initiativ i Gørlev
lokalområde med henblik på beslutning om frigivelse af midler til forslaget. Projektet
er Julebelysning i Gørlev. Administrationen har i forhold til forslaget
forholdt sig til aktionsgruppens beskrivelse af gennemførsel og de krav som har
ligget til grund for ’Få det Fikset’ projektet.

**Indstillinger**

Direktøren indstiller, at ansøgningen godkendes med en
rammebevilling på 170.000 kr. til Julebelysning i Gørlev.

**Behandling**

Økonomiudvalget, kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset ’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

Den konkrete ansøgning fra Gørlev området:

[adresse] har holdt borgermøde den 4. november 2020,
hvor de projekter, som aktionsgruppen i Gørlev har valgt at prioritere, blev
præsenteret for de fremmødte borgere. Følgende projekter blev godkendt på mødet:

1.    [adresse]

2.    Silas Larsen
have

3.    Julebelysning i
Gørlev

4.    Rekreativt
område ved [adresse]

Det er ansøgning til de tre første projekter der er klar til
politisk godkendelse.

I alle projekterne er der estimeret en økonomi indenfor
områdets samlede ramme på en mio. kr. Aktionsgruppen er så langt med materialet
til de tre projekter, at man nu søger om godkendelse i økonomiudvalg og
kommunalbestyrelse.

*Julebelysning*

Juleudsmykning på bytorvet, [adresse] og [adresse]. Se i øvrigt
billeder af projektet i sagens bilag.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetaftalen.

Herudover er der ikke yderligere bemærkninger til projektet.

**Økonomiske konsekvenser**

Gørlev lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. De samlede
omkostninger til julebelysning i Gørlev er estimeret til 170.000 kr. Hvis
projekterne med flagalle og Silas Larsen have også godkendes er
rest-rådighedsbeløbet herefter 722.580 kr. Når projektet er gennemført og de
endelige omkostninger er kendt, vil en eventuel uforbrugt del af rammen til
julebelysning i Gørlev kunne tilgå øvrige ’Få det Fikset’ projekter i Gørlev.  [adresse]
bemærkninger er indarbejdet i sagen.

**Økonomiudvalgets møde den 16.
marts 2021:**

Anbefales.

**Bilag**

|  |  |
| --- | --- |
| Ansøgning julebelysning\_Gørlev | 326-2021-60053 |